หุ้น18พ.ย.ฟื้นบวก14 จุดยืนเหนือ 1,000 จุด
ดัชนีตลาดหุ้นไทย ฟื้นตัวช่วงสั้น ๆ จากราคาหุ้นที่ปรับตัวลงลึกในช่วงที่ผ่านมา โดยได้ปัจจัยจากตลาดหุ้นเพื่อนบ้านหนุน
18 พ.ย. 2553

ดัชนีตลาดหุ้นไทย ฟื้นตัวช่วงสั้น ๆ จากราคาหุ้นที่ปรับตัวลงลึกในช่วงที่ผ่านมา โดยได้ปัจจัยจากตลาดหุ้นเพื่อนบ้านหนุน 
บรรยากาศการลงทุนในตลาดหุ้นไทยวันนี้ ( 18 พ.ย.) ฟื้นตัวได้จากแรงซื้อหุ้นขนาดใหญ่กลุ่มพลังงาน  และได้รับแรงหนุนจากตลาดหุ้นเอเซียที่ฟื้นตัวหลังจากปรับตัวลงแรงติดต่อกัน ส่งผลให้ดัชนีหุ้นไทยปิดยืนเหนือระดับ 1,000 จุด ได้อีกครั้ง ดัชนีปิดที่ 1,004.72 จุด เพิ่มขึ้น 14.59 จุด หรือ 1.47 %  มูลค่าซื้อขาย 31,006.8น ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรก คือ
1. PTT       ปิด 321   บาท     เพิ่มขึ้น 5 บาท     มูลค่าซื้อขาย 1,932.86 ล้านบาท
2. BANPU  ปิด 758 บาท       ไม่เปลี่ยนแปลง    มูลค่าซื้อขาย 1,895.83 ล้านบาท 
3. TRUE     ปิด 5.80 บาท      ลดลง 0.15 บาท   มูลค่าซื้อขาย 1,565.93 ล้านบาท 
4. PTTEP   ปิด 180.50 บาท    ลดลง 3.50 บาท   มูลค่าซื้อขาย 1,534.24 ล้านบาท 
5. IVL        ปิด 47.75 บาท     เพิ่มขึ้น 0.25 บาท มูลค่าซื้อขาย 1,479.81 ล้านบาท 
นางวิริยา ลาภพรหมรัตน์ ผู้ช่วยกรรมการผู้จัดการ บริษัทหลักทรัพย์ เกียรตินาคิน กล่าวว่า การฟื้นตัวของตลาดหุ้นได้รับปัจจัยหนุนจากตลาดหุ้นเอเซีย ซึ่งเป็นการฟื้นตัวภายใต้ราคาหุ้นที่ปรับตัวลงมาติดต่อกันหลายวัน ขณะที่ความกังวลเรื่องการขึ้นดอกเบี้ยของแต่ละประเทศเพื่อสกัดเงินเฟ้อยังอยู่ และปัญหาหนี้ของประเทศไอร์แลนด์
“ปัจจัยบวกในประเทศวันนี้ จะให้น้ำหนักที่แบงก์ชาติ ออกมาพูดไม่จำเป็นต้องใช้มาตรการด้านภาษีกับเงินทุนไหลเข้า ทำให้การรีบาวน์ของตลาดภายในวันสูงกว่า 1,000 จุด “ 
สำหรับทิศทางตลาดวันพรุ่งนี้ ( 19 พ.ย.) หุ้นถูกเป็นปัจจัยหนึ่งที่ทำให้ตลาดหุ้นช่วงสั้นพื้นตัว ที่แนวต้าน 1,010 จุด ขณะที่ปัจจัยระยะกลาง ทั้งแรงซื้อกองทุนที่ยังไม่ชัดเจน และต่างชาติยังปรับพอร์ต ทำให้ดัชนีมีแนวรับ 990 จุด